
Labanan ang mga pasistang hakbang 


ay maisasangkalan na naman 
M ang rehimeng Arroyo para bu- 

hayin ang mga hakbanging 
sumisikil sa mga kalayaang sibil. Ang 
tatlong magkakasunod na pambo- 
bomba sa mga syudad ng General 
Santos, Davao at Makati noong Pebre- 
ro 14 na ikinamatay ng di kukulangin 
sa 10 katao at ikinasugat ng ilam- 
pung iba pa ay ginagamit ngayong 
dahilan kung bakit kinakailangan 
umanong magpatupad ng mas maba- 
bagsik na hakbang laban sa teroris- 
mo. 

Itinutulak ngayon ng rehimeng 
Arroyo ang mga pasistang panukala 
tulad ng National ID System, pang- 
aaresto nang walang mandamyento, 
pagkukulong nang hanggang 30 araw 
kahit walang nakasampang mga kaso, 
wiretappping at iba pang paraan ng 
electronic surveillance at pagpapare- 
histro ng mga subscriber identification 
modules o SIM ng mga prepaid 
subscribers ng mga serbisyo sa cell- 
phone. Ito rin, sa kalahatan, ang mga 
hakbanging bigong itinulak noon ng 
rehimeng Ramos at Estrada. 

Ang pag-aapruba sa mga panuka- 
lang ito, na malaon nang nakasalang 
sa kongreso at senado, ay tinukoy ng 
Malacañang na mga prayoridad sa ha- 


Mga tampok sa 33 sundalo, patay sa Sabwatang Arroyo- Makauring tunggalian 

rap ng diumano'y lumalalang banta 
ng terorismo. 

Nais gamitin ng rehimeng Arro- 
yo ang mga pasistang hakbangin 
para sa walang rendang pagsupil sa 
anumang tangkang paglaban sa 
paghahari nito. Kating-kati na ito 
sa buong-bwelong paggamit ng ka- 
may na bakal laban sa sinumang 
tumututol sa anti-mamamayang 
mga patakaran ng rehimen tulad ng 
pagpapataw ng mga dagdag na bu- 
wis at ganap na pagpapaubaya ng 
pambansang patrimonya sa mga 
dayuhan sa pamamagitan ng Mi- 
ning Act of 1995. 

Ibayong pandarahas ang haha- 
rapin ng masang manggagawa sa 
kanilang paggigiit ng karapatang 
tumanggap ng nakabubuhay na sa- 
hod, magtamasa ng makataong ka- 
lagayan sa paggawa, mag-organi- 
sa, magwelga at tumanggap ng iba 
pang nararapat na benepisyo: ng 
masang magsasaka sa kanilang pa- 
kikibaka para sa tunay na reporma 
sa lupa: at ng mga propesyunal at 
iba pang panggitnang pwersa sa 
kanilang pakikipaglaban para sa 
makatarungang sweldo, seguridad 
sa trabaho at iba pang karapatan. 

Ang pagsikil ng rehimeng Arro- 
yo sa mga kalayaang sibil ng ma- 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


mamayan ay pinapalakpakan ng 


amo nitong imperyalista dahil 
umaalinsunod ito sa internasyunal 
na kampanyang “anti-terorista” ng 
gubyernong Bush. Para suhayan 
ito, pinangakuan ang papet na 
gubyerno ng dagdag na ayudang 
militar. 

Kasabay ng pagyurak ng rehi- 
men sa mga demokratikong karapa- 
tan, nag-iibayo naman ang inter- 
bensyong militar ng US. Sa ngayon, 
ginagamit ng US ang mga magka- 
sanib na pagsasanay at ang uma- 
no'y mga humanitarian mission 
para dagdagan nang dagdagan ang 
mga mga armadong tropang Ameri- 
kano na kumikilos sa loob ng Pili- 
pinas. Titindi rin ang pang-eespiya 

Layunin ng lahat ng ito na 
pataasin pa ang antas ng 
kontra-rebolusyonaryong 
digma, durugin ang 
anumang pagtutol sa 
ibayong paniniil ng mga 
pasistang armadong 
pwersa ng estado 


di lamang ng mga lokal na ahen- 
syang paniktik kundi maging ng 
US. 

Layunin ng lahat ng ito na pa- 
taasin pa ang antas ng kontra-re- 
bolusyonaryong digma, durugin 
ang anumang pagtutol sa ibayong 
paniniil ng mga pasistang arma- 
dong pwersa ng estado at supilin 
ang anumang paglaban sa mga 
dagdag na pahirap ng rehimeng Ar- 
royo at ng amo nitong imperyalis- 
ta, ng mga higanteng monopol- 
yong korporasyon, ng malalaking 
burges kumprador at panginoong 
maylupa. 

Sa kanayunan kung saan mata- 
gal nang naghahari ang batas mili- 
tar, dadami ang mga kaso ng pana- 
nalbeyds, arbitraryong pang-aares- 
to at panghahalughog at walang 
taning na detensyon. 

Sa harap ng gayong malaking 
banta sa pinakabatayang mga kara- 
patan ng mamamayan, kailangan 
nilang magbigkis upang ilantad at 
tutulan, sansalain o tuluyan nang 
pigilin ang planong pagpapakawala 
ng rehimeng Arroyo ng terorismo 
ng estado sa buong kapuluan. Wa- 
lang sasantuhin ang mga pasistang 
panukala ni Arroyo sa mga kumiki- 
los nang ligal o iligal, hayag o li- 
him, armado at di armado. Tanging 
ang nagkakaisang lakas ng mama- 
mayan ang makapipigil sa binaba- 
lak na walang pakundangang pag- 
lapastangan sa kanilang mga kara- 
patan. [AB] 

MATATAGUMPAY NA OPENSIBA NG BHB Mr 


33 sundalo, napatay sa mga opensiba 
sa Compostela Valley at Isabela 


magkahiwalay na taktikal na opensiba ng mga Pulang mandirigma 


N abot sa 33 sundalo ng Philippine Army ang napatay sa dalawang 


sa Compostela Valley at Isabela nitong Enero at Pebrero. Nasuga- 
tan naman ang 43 tropa ng gubyerno. 


Kabaligtaran ito ng mga ulat na 
ipinaabot ng reaksyunaryong mili- 
tar sa midya. 

Sa Compostela Valley. Taha- 
sang kasinungalingan ang sinasabi 
ni Maj. Gen. Samuel Bagasin, hepe 
ng 4th Infantry Division ng Philip- 
pine Army, na 14 na kasapi ng BHB 
ang napatay ng kanyang mga tau- 


han sa isang labanan sa Mt. Diwal- 
wal sa Compostela Valley noong 
Pebrero 5. Inilantad ito ni Kasa- 
mang Rigoberto Sanchez, tagapag- 
salita ng Merardo Arce Command 
(MAC) ng BHB sa Southern Minda- 
nao. Ayon sa MAC, binabaligtad ng 
militar ang tunay na pangyayari 
upang pagtakpan ang mga kabigu- 


Mga taktikal na opensiba 


sa Southern Luzon 


Southern Tagalog. Tatlong magkakahiwalay na taktikal na open- 
siba ang halos magkasabay na inilunsad ng mga Pulang mandirigma 
ng rehiyon nitong Pebrero 18. Sa Occidental Mindoro, matagumpay 
na tinambangan ng mga Pulang mandirigma ang mga tropa ng 16th 
IB sa Barangay Ligang, Mamburao. Dalawang sundalo ang napatay 
at lima ang nasugatan. Agad na sumaklolo ang PNP ngunit ligtas 
nang nakaatras ang mga gerilya. Hinagisan naman ng granada ng 
mga Pulang mandirigma ang Camp Guillermo Nakar, hedkwarters ng 
Southern Luzon Command sa Lucena City. Sa Barangay Kahil, Cala- 
ca, Batangas, sinalakay ng mga Pulang mandirigma ang isang de- 
tatsment ng militar. 

Catanduanes. Apat na pulis ang napatay at pito ang nasugatan 
sa dalawang magkahiwalay na taktikal na opensiba nitong Pebrero 
14 sa Virac, Catanduanes. Ang opensiba ay isinagawa ng mga man- 
dirigma sa ilalim ng Nerissa San Juan Command ng BHB. 

Bandang alas-7 ng umaga nang salakayin ng BHB ang tsekpoynt 
ng PNP Aviation Security Command (AVSECOM) sa Virac Airport sa 
Barangay San Isidro, Virac, Catanduanes. Nasamsam nila sa dala- 
wang napatay na tropa ng AVSECOM ang isang M16 at isang pisto- 
lang 9 mm. 

Dalawang pulis pa ang napatay at pito ang nasugatan nang ma- 
ganap ang pangalawang labanan bandang 7:30 ng umaga sa Baran- 
gay Pumiton. Tinambangan ng BHB ang mga pulis na sasaklolo sa- 
na sa mga tropa ng AVSECOM. Malubhang nasugatan si Sr. Supt. Gor- 
gonio Rosero, hepe ng PNP sa Catanduanes, na siyang nanguna sa 
pwersang reimporsment. ABI 

ang natamo nito sa mga labanan. 

Walang napatay o nasugatan 
man lamang sa mga Pulang mandi- 
rigma sa labanang naganap sa araw 
na iyon, ayon sa MAC. Katunayan, 
limang tropa ng Philippine Army 
ang napatay sa labanang iyon sa 
Mt. Diwalwal. Bandang alas-9 ng 
umaga noong araw na iyon, tinam- 
bangan ng mga mandirigma ng Ru- 
perto Tuyac Command (RTC) ang 
48-kataong platun ng 36th IB sa 
Sityo Pulang Lupa, Barangay Ngan, 
Mt. Diwalwal. Mahigit 40 sundalo 
rin ang nasugatan. 

Nakasamsam ang mga Pulang 
mandirigma ng isang masinggang 
M60 na may 2,500 bala, isang M16, 
ilang bakpak at isang mapa na nag- 
papakita ng saklaw ng operasyong 
militar. 

Bago ang ambus, isang tim ng 

Mr MATATAGUMPAY NA OPENSIBA NG BHB 


RTC ang naglunsad ng isang ak- 
syong militar at isang sundalo ng 
36th IB ang napatay. 

Sinabi ng MAC na ang 36th IB 
at lahat ng mga nakadeploy na yu- 
nit noon at ngayon ay pawang nag- 
sisilbing protektor ng interes ng 
mga dayuhang nagmimina sa Mt. 
Diwalwal. 

Bunga ng mga atake ng BHB, 
kinansela ni Arroyo noong Pebrero 
10 ang nakatakdang pagdalaw niya 
sa komunidad ng mga minero sa 
Mt. Diwalwal. Kasabay nito, pinaa- 
tras ang pwersa ng 36th IB sa erya 
at pinalitan ng ibang yunit. 

Sa Isabela. Aabot sa 27 ang 
napatay na mga tropa ng (Charlie 
Company ng 45th IB nang tamba- 
ngan sila ng mga Pulang mandirig- 
ma noong Enero 24 sa Sityo Kaya- 
ngading, Dicamay Uno, Jones, Isa- 
bela. Taliwas ito sa pahayag ni 
Brig. Gen. Napoleon Malana, hepe 
ng 502nd IBde, na tatlo hanggang 
sampung kasapi ng BHB ang napa- 
tay samatalang walang pinsalang 
natamo ang reaksyunaryong mili- 
tar. 

Ayon sa ulat ni Victor Servido- 
res, tagapagsalita ng Fortunato Ca- 
mus Command (FCC) ng BHB-North- 
eastern Luzon, mula kalagitnaan 
ng Enero ay naglulunsad na ng ma- 
lawakang operasyong militar ang 
45th IB sa mga bayan ng Jones, 
Echague at San Guillermo. Natukoy 
nila ang presensya ng isang platun 
ng Benito Tesorio Command ng 
BHB na naglulunsad ng kampan- 
yang masa laban sa malawakang 
pagtotroso sa Forest Region ng Isa- 
bela. Noong umaga ng Enero 24, 
isang platun ng Philippine Army 
ang humiwalay sa dalawa pang pla- 
tun na nanghahalughog ng mga 
bahay sa Barangay Dicamay Uno. 

Dahil sa maagap at tuluy-tuloy 
na pagpasa ng impormasyon ng 
mga taumbaryo tungkol sa kilos ng 
kaaway, madaling nakapaghanda at 

Tatlong tropa ng militar, pinatay 
ng dating mandirigma ng BHB 


atlong tropa ng 80th IB ng Philippine Army ang pinagbabaril 

hanggang sa mapatay ng dating Pulang mandirigma na si Arman- 
do dela Cruz noong Enero 28 sa Sityo Angelo, Barangay Lumutan, 
Tanay, Rizal. Nangyari ito habang nasa kalagitnaan ng kanilang ope- 
rasyong militar ang mga sundalo. Nakilala ang tatlong pinatay na 
sina Cpl. Lacambra, PFC Morales at PFC Jobelado. 

Si dela Cruz ay mapayapang namumuhay sa kanilang lugar nang 
siya ay pwersahang pasukuin ng militar noong 2003. Ginawa siyang 
giya sa mga operasyong militar laban sa BHB. Labag ito sa kanyang 
kagustuhan dahil nagdudulot lamang ng kapinsalaan sa buhay at ka- 
buhayan ng mga magsasaka at katutubo ang mga operasyong mili- 
tar na ito, ayon kay Armando “Ka Ruben” Guevarra, tagapagsalita ng 
Narciso Antazo Aramil Command (NAAC) ng BHB-Rizal. 

Labis din ang pang-aabusong dinanas ni dela Cruz sa kamay ng 
mga abusadong militar sa pangunguna ng kanyang handler na si Cpl. 
Lacambra. Dahil dito, nagpasya siyang tumakas. Binaril niya ang 
tatlong sundalo nang isama siya sa operasyon at agad siyang umug- 
nay sa BHB, bitbit ang mga armas ng tatlong tropa. Sa ngayon ay 
nasa pangangalaga siya ng BHB at nasa teritoryong saklaw ng de- 


mokratikong gubyernong bayan, ligtas sa operasyon ng militar. 
Ayon sa NAAC, ang pagpatay ni dela Cruz sa tatlong elemento ng 

militar ay patunay na bigung-bigo ang AFP sa layunin nitong kabi- 

gin ang mga damdamin at isipan ng mamamayan. ABI 


nakapagpusisyong ambus ang mga 
Pulang mandirigma. Bandang alas- 
7 ng umaga, nakita nila sa pama- 
magitan ng teleskopyo ang platun 
ng militar na papalapit sa kanilang 
pinipwestuhang magubat na lugar. 
Ilampung minuto pa at nagsimula 
ang labanan. Sa unang bugso ng 
mga putok, agad na napatay ang 
12 sundalo. 

Tumagal nang isa't kalahating 
oras ang labanan. Sumaklolo ang 
dalawa pang platun na nagpaulan 
ng mga bala ng riple at mortar sa 
pusisyon ng BHB. Dumating din 
ang dalawang eroplanong OV-10, 
isang helikopter na MG-520, isang 
helikopter na Huey at dalawang ar- 
mored personnel carrier. Ngunit hu- 
li na ang mga ito dahil nakaatras 
na ang mga Pulang mandirigma 
nang walang kaswalti. 


Sa kabilang banda, iniulat ng 
militar na marami silang napatay 
na mga gerilya. Gayunpaman, hindi 
nila naitago sa mamamayan ang 27 
bangkay ng mga sundalo na hina- 
kot ng mga helikopter, bukod pa sa 
mga sugatan. 

Mga karahasang militar. Sa 
galit ng militar sa natamo nilang 
kabiguan sa kamay ng BHB, nagta- 
nim sila ng mga self-detonating 
land mine sa palibot ng lugar na 
pinaglabanan. 

Dinahas at pinagbantaan ng 
mga militar ang ilang residente ng 
Barangay San Isidro, Jones dahil 
nagtatago umano ang mga ito ng 
ilang babaeng mandirigma ng BHB. 

Pwersahan ding ginamit na gi- 
ya ng militar ang isang bata para 
sa kanilang operasyon, ayon sa 
FCC. [AB] 

NAHRA, RPA-ABB 
Mga tagapagsalita 
ng pasistang rehimen 


aig pa ng Negros Alliance of Human 

Rights Advocates (NAHRA) ang AFP sa 
pagkakalat na nagrerekrut ang BHB ng mga 
batang mandirigma. Ayon sa NAHRA, aabot 
umano sa 13-18% ng mga Pulang mandirigma 
ay mga bata, at kabilang umano sa mga ito 
ang mga walong taong gulang. 

Nitong Pebrero, katuwang ng inutil na 
Commission on Human Rights, Philippine Hu- 
man Rights Information Center, Philippine Ar- 
my, Philippine National Police at iba pang pa- 
sistang ahensya ng reaksyunaryong gubyerno, 
inilabas ng NAHRA ang resulta ng umano'y pa- 
nanaliksik nito tungkol sa mga batang mandi- 
rigma ng Bagong Hukbong Bayan. 

Nakalululang 20-25% umano ng kabuuang 
rekrut ng BHB ay mga menor de edad! 

Labis na ang desperasyon ng nagkukun- 
wang mga tagapagtanggol ng karapatang-tao 
na siraan ang rebolusyonaryong kilusan. Taha- 
san na silang nakikiapid sa numero unong ta- 
galabag sa karapatang-tao. Sukdulan ang pag- 
kamuhi sa kanila ng rebolusyonaryo at luma- 
labang mamamayan, kabilang ang mga bata, 
na malaon nang dinadahas at sinusupil ng 
reaskyunaryong estado. 

Mabilis na nakikoro ang bandidong RPA- 
ABB sa mga “natuklasan” ng NAHRA. Ayon 
kay Carapali Lualhati, punong kumander ng 
RPA-ABB, ang BHB lamang ang gumagamit ng 
mga batang sundalo. At kailan ba naging aw- 
toridad sa usapin ng karapatang-tao ang mga 
kriminal na bandido? Kailan pa sila naging ta- 
gapagsalita ng mamamayang biktima ng kani- 
lang pangingikil at pagnanakaw? 

Malaon nang naglantad ang grupitong ito 
bilang mga mumurahing galamay ng reaksyu- 
naryong gubyerno at nabubuhay na lamang sa 
mga mumong itinatapon ng rehimen at mga 
kriminal at kontra-rebolusyonaryong aktibidad 
sa ngalan ng “kasunduang pangkapayapaan.” 

Pinatutunayan ng dalawang impostor na 
grupong ito ang pinatinding kampanyang say- 
war ng rehimeng Arroyo laban sa rebolusyo- 
naryong kilusan. Marapat lamang na ilantad 
ang kanilang mga kasinungalingan. [AB 

Sabwatang Arroyo-Marcos-A kbayan 


Katarungan para sa 
mga biktima ng batas 
militar, hinaharang sa 
kongreso 


ung hindi lalabanan ang mga pakana ng rehimeng 
k Arroyo at sabwatang Marcos-Akbayan sa Kongreso, 


tuluyan nang mapagkakaitan ng katarungan ang 
libu-libong biktima ng batas militar. 

Marapat lamang ang mariing pagtuligsa ng Samahan 
ng mga ex-Detainee Laban sa Detensyon at para sa Am- 
nestiya (SELDA), organisasyon ng mga dating bilanggong 
pulitikal, si Loretta Ann Rosales ng partidong Akbayan at 
ang pinamumunuan nitong Committee on Civil, Political 
and Human Rights ng Kongreso dahil sa pagtutulak nito 
ng House Bill 3315. 

Sa pamamagitan ng panukalang batas na ito, binaba- 
go ni Rosales ang depinisyon ng pagiging biktma ng ba- 
tas militar upang matanggal ang nakararami sa listahan 
ng mga marapat bigyan ng kumpensasyon. 

Ang panukala ni Rosales ay kontra-karapatang-tao at 
hindi kumakatawan sa mga interes ng mga biktima ng ba- 
tas militar, ayon kay Marie Hilao-Enriquez, pangkalaha- 
tang kalihim ng SELDA. 

Kung masusunod si Rosales, ang bibigyan lamang ng 
kumpensasyon ay yaong mga naging biktima habang 
“mapayapang nagtataguyod ng kanilang mga karapatang 
sibil at pulitikal”. Tahasan nitong ipinupwera ang mga 
biktimang lumahok sa armadong pakikibaka o iba pang 
anyo ng paglaban na posibleng sabihing hindi mapayapa 

sa panahon ng diktadura. 

Gusto rin ni Rosales na bumuo 
ng isang “independyenteng lupon” 
para sa pagbabayad-pinsala sa mga 
biktima. Sa kanyang panukala, sad- 
yang binabalewala ni Rosales ang 
halos 10,000 biktima ng batas mi- 
litar na pinamunuan ng SELDA na 
nanalo sa class action suit sa US Fe- 
deral Court sa Hawaii noong 1993. 
Sa kasong ito, iginawad ang $1.2 
bilyon sa mga biktima ng tortyur, 
pamamaslang at pagdukot na res- 
ponsibilidad ng diktador na si Fer- 
dinand Marcos. 

Binabalewala at nilalabag ni 
Rosales ang Comprehensive Agree- 
ment on Respect for Human Rights 
and International Humanitarian 
Law (CARHRIHL), partikular ang 
Bahagi III, Artikulo 5 na nagsasa- 
ad na "Nirerespeto at sinusuporta- 
han ng dalawang panig ang mga 
karapatan ng mga biktima ng mga 
paglabag sa karapatang-tao noong 
panahon ng rehimeng Marcos, nang 
may konsiderasyon sa pinal na ha- 
tol ng US Federal Court System sa 
kaso laban kay Marcos..." 

Sa panukala ni Rosales, muling 
sasailalim ang mga biktima sa ma- 
salimuot at matagal na proseso ng 
pagbibigay ng mga apidabit at do- 
kumento upang patunayan ang 
mga paglabag na dinanas nila sa 
ilalim ng batas militar. 

Malala pa, nais ni Rosales na 
Malacafhang ang humirang sa tatlo 
sa limang myembro ng kanyang 
“independyenteng lupon”. Isang re- 
tiradong hukom ng Korte Suprema 
ang mamumuno, at hihiranging 
myembro ang pinuno ng Commis- 
sion on Human Rights at ang 
Secretary of Justice. Kalamansi ito 
sa sugat ng mga biktima, kung tu- 
tuusin, dahil dati nang minamanio- 
bra ng rehimeng Arroyo na ibulsa 
nito ang nakaw na yaman ng mga 
Marcos, sa halip na ipambayad bi- 
lang danyos. 

Labis na galit ang nadarama ng 
mga biktima ng batas militar sa pa- 

Maniobra ng mga magnanakaw 


KK ng mga maniobra ng Akbayan sa kongreso, pilit na pi- 
nagbabangga ng rehimen ang interes ng mga magsasaka na 
umano'y mga benepisyaryo ng Comprehensive Agrarian Reform Pro- 
gram (CARP) sa makatarungang paggigiit ng mga biktima ng batas 
militar. Nakasaad sa kasalukuyang reaksyunaryong batas na lahat ng 
nakaw na yamang makukuha sa pamilyang Marcos ay gagamitin pa- 
ra sa huwad at maka-asenderong CARP. 

Sa isang pahayag, kinundena ng Kilusang Magbubukid ng Pilipi- 
nas (KMP) at PAMALAKAYA ang kontra-magsasaka at kontra-karapa- 
tang-taong maniobra ng rehimeng Arroyo. Ayon sa KMP, ginagamit 
ng mga Marcos at mga kroni nilang katulad ni Danding Cojuangco 
ang maka-asenderong CARP upang makapanumbalik sa poder. Anu- 
mang pagsusuhay sa batas na ito ay tahasang sumasagasa sa kabu- 
hayan at karapatan ng milyun-milyong magsasaka. Nanawagan na- 
man ang SELDA na kagyat nang ipagkaloob sa mga biktima ang bu- 
ong halaga. 

Sa samutsaring maniobra ng reaksyunaryong estado upang paba- 
galin kundi man tahasang sagkaan ang proseso ng indemnipikasyon, 
pinangangambahan ng maraming biktima na nagagastos o nawawal- 
das na ang 5683 milyon. Ayon kay Arroyo, may bahagi na itong na- 
gastos sa “reporma sa lupa.” May mga nagsasabing kinunan din ito 
ni Arroyo ng panggastos sa nakaraang eleksyon. 

Dagdag sa lahat ng ito, nagpahayag ng labis na kagalakan si 
Imelda Marcos sa pinakahuling desisyon sa korte sa US noong Peb- 
rero 4. Ayon sa 9th US Circuit Court of Appeals, hindi maaaring ba- 
ligtarin ng mga korte sa US ang desisyon ng Korte Suprema ng Pili- 
pinas noong 2003 na nagbigay-kontrol sa gubyerno sa 5683 milyong 
nakaw na yaman ng mga Marcos. [Ang desisyon ng 9th US Circuit 
Court of Appeals ay inilabas bilang tugon sa apila ng mga biktima 
ng batas militar (na nagsampa at nanalo sa kaso sa Hawaii) sa isang 
mababang korte sa US na baligtarin ang desisyon ng Korte Supre- 
ma.] Nagbigay ito kay Imelda Marcos ng tulak na makipagkasundo 
kay Arroyo hinggil sa hatian sa nakaw na yaman. 

Matatandaan na noong 1993, nakipagkasundo ang rehimeng Ra- 
mos sa mga Marcos sa pamamagitan ng Presidential Commission on 
Good Government. Ayon sa kasunduan, magkakaroon ng 75-25 hati- 
an sa mga nakaw na yaman ng mga Marcos, pabor sa rehimen. Su- 
balit kapalit nito, hindi masasampahan ng mga kasong kriminal at 
sibil ang mga Marcos sa mga kasalanan nila sa sambayanang Pilipi- 
no. Pinawalambisa ng Korte Suprema ang kasunduang ito. ABI 


nukala ni Rosales. Sa kabilang pa- 
nig, tuwang-tuwa naman ang mga 
Marcos dahil malamang na maba- 
wasan nang mabawasan ang hala- 
gang ibabayad nila. Palabo na 
nang palabo ang pag-asang maga- 
waran ng katarungan at indemnipi- 
kasyon ang mga biktima ng tortyur, 
pagpaslang, pagkawala at iba pang 


paglabag sa karapatang-tao sa pa- 
nahon ng batas militar. Kung ti- 
tingnan ang kasalukuyang antas na 
inabot ng mga hakbang ng pama- 
halaan hinggil sa kaso ng mga bik- 
tima, masalimuot at dadaan pa sa 
maraming butas ng karayom ang 
paglaban ng mga biktima at ng ka- 
nilang mga kapamilya. ABI 

Kalagayan ng mga manggagawang bukid 
sa buong kapuluan 


bansa. Sila ay mga magsasakang lubusang umaasa sa pagbeben- 


M ay tinatayang 13 milyong manggagawang agrikultural sa buong 


ta ng lakas-paggawa sa kanayunan para mabuhay. 


Kawalan ng lupang masasaka 
ang pangunahing dahilan ng pag- 
dami ng bilang ng mga manggaga- 
wang agrikultural. Ito ang kalaga- 
yan ng 75% ng mga magbubukid. 
Dahil dito, napipilitan silang mag- 
benta ng kanilang lakas paggawa o 
pumasok sa iba't ibang uri ng tra- 
baho. 

Mayroong dalawang klasipika- 
syon ng mga manggagawang agri- 
kultural: ang tradisyunal o yaong 
mga maralitang magsasaka at ma- 
babang panggitnang magsasaka na 
kulang ang kita mula sa pagsasaka 
kaya nagbebenta ng kanilang lakas 
paggawa sa mga panginoong may- 
lupa o mayamang magsasaka. Ma- 
tatagpuan sila sa mga palayan, 
maisan, niyugan, gulayan, tabaku- 
han at maging sa mga asyenda at 
plantasyon ng mga tanim na pang- 
eksport (tubo, pinya, saging at iba 
pa) na nagtataglay ng ilang moder- 
nong kagamitan. 

Ang mga tradisyunal na mang- 
gagawang bukid ang bumubuo ng 
95% ng mga manggagawang agri- 
kultural sa buong bansa. Ito'y dahil 
sa kalakhan ay atrasado pa rin ang 
mga kagamitan sa agrikultura. Hin- 
di namumuhunan ang malalaking 
kumprador at panginoong maylupa 
sa mga modernong kagamitan tu- 
lad ng harvester combine (maki- 
nang pang-ani at panggiik ng butil 
tulad ng palay) dahil sobra-sobra 
naman ang bilang ng mga mangga- 
gawang bukid na maaari nilang 
upahan sa napakamurang halaga. 

May maliit na bilang (5% ng 

kabuuan) na mata- 


j> tawag na mo- 
EA dernong mang- 
rri Ng MÀ gagawang bu- 


kid. Konsen- 
trado sila sa 


yenda at mga kapitalistang saka- 
han tulad ng mga plantasyon ng 
pinya at saging na kalakha'y pag- 
aari ng mga dayuhang korporasyon 
sa agrikultura o mga kasosyo ni- 
lang malalaking burgis kumprador 
at panginoong maylupa. 

Sila yaong gumagamit ng mga 
makabagong kagamitan tulad ng 
traktora at mga sasakyang pangha- 
kot. Nagiging regular din silang 
manggagawa sa mga iluhan (gi- 
lingan ng tubo) at bodega ng mga 
produktong agrikultural. 

Bunga ng lumalalang panlipu- 

nang krisis, palaki rin nang 

ý palaki ang suliranin ng ka- 

ki walan ng hanapbuhay sa ka- 
nayunan. Kung mayroon 
mang hanapbuhay, sadyang 
IÅ! napakababa ng sahod. Ma- 
baba na nga ang itinatak- 
dang arawang sahod ng 
| mga regional wage board 
para sa mga manggaga- 
wang agrikultural (mula 
P135 sa Western Visayas 


| hanggang P222 sa North- 
M| ern Mindanao), binabarat 
pa ito lalo ng mga pangi- 
noong maylupa at burges 


kumprador. Halimbawa, 
ayon sa Unyon ng mga 
Manggagawa sa Agrikul- 
AF4 tura o UMA, sa mga pala- 
yan at niyugan ng Min- 
doro Occidental at iba 
pang lugar sa Southern 
Tagalog ay umaabot la- 
mang sa P70 hanggang 
P80 ang arawang sahod. 
Sa Cagayan Valley, ang 
karaniwang arawang sa- 
hod ay P70 at sa Samar 
ay P50 lamang. 
Sa mga tubuhan sa 
Eastern Visayas, P80 ang 
bayad sa isang pamilya pa- 

ra sa isang araw na pagtatrabaho. 
Sa Hacienda Luisita, kung saan 
P190 dapat ang arawang sahod, 
may mga pagkakataon na P9.50 na 
lamang ang naiuuwing sahod ng 
mga manggagawa matapos ang 
isang linggong pagtatrabaho dahil 
sa dami ng kinakaltas sa kanila ng 
kumpanya. 

Sarisari rin ang mga instrumen- 
to ng panlilinlang ng mga asende- 
ro at burges kumprador para lalong 
pigain ang mga manggagawang bu- 
kid at pagkaitan sila ng kanilang 
mga karapatan. 

Sa panahon pa lamang ng dik- 
tadurang Marcos, pinataas ang bal- 
wasyon ng mga lupa para mahira- 
pan ang benepisyaryo umano ng 
reporma sa lupa ng rehimen na ma- 
bayaran ang hinuhulugang lupa. 
Ang kinalabasan ay 2% lamang ang 
nakapagkumpleto ng hulog. Ang 
kalakhan ay nanatiling walang lupa 
at baon sa utang. 

Mas marami pang binalangkas 
na paraan ng panloloko sa masang 
magsasaka ang sumunod na rehi- 
meng Aquino. Nariyan ang huwad 
na Comprehensive Agrarian Reform 
Law at ang Stock Distribution Op- 
tion (SDO) nito kung saan namu- 
mudmod ng walang halagang mga 
sapi sa mga manggagawang bukid 
ang mga panginoong maylupa at 
burges kumprador para palabasing 
kasosyo sa asyenda ang mga mang- 
gagawang agrikultural nang gayo'y 
makaiwas sa reporma sa lupa. Pina- 
hihintulutan din ang lease-back 
agreement kung saan pag-aari 
umano ng estado ang malalawak na 
lupaing tinatamnan ng saging, pin- 
ya at iba pa subalit pinauupahan 
naman at pinakokontrol sa malala- 
king agro-korporasyong dayuhan 
nang hanggang 75 taon. 

Partikular sa mga tubuhan at 
pagawaan ng asukal, nariyan ang 
Sugar Development Fund, kung sa- 
an bukod sa paunang kapital na 
P20 milyon ay nangongolekta ng 
P5 kada picul mula sa mga asende- 

ro para matustusan ang rekrutment 
ng CAFGU at makapagpatayo ng 
mga detatsment sa mga asyenda 
upang supilin ang paglaban ng 
mga manggagawang bukid. Nariyan 
ang Sugar Amelioration Act of 1991 
(RA 6982) at ang kaakibat nitong 
Sugar Amelioration Fund na nagba- 
basura sa usapin ng reporma sa lu- 
pa at nag-oobliga na lang sa mga 
asendero na maglaan ng pondo pa- 
ra umano maibsan ang kahirapan 
ng mga manggagawang bukid at 
maralitang magsasaka sa mga tu- 
buhan. Bukod sa ipinagkakait sa 
kanila ang karapatan nila sa lupa, 
ang pondong inilalaan sa kanila ay 
barya-barya lamang kumpara sa 
bilyun-bilyong pisong kabuuang ki- 
ta ng mga asendero at may-ari ng 
mga sentral---at halos hindi pa ipi- 
natutupad. 

Sa ilalim ng rehimeng Ramos at 
mga kasunod pa nitong administra- 
syon, ni hindi na nag-abala na 
magbalangkas pa ng kahit paki- 
tang-taong reporma sa lupa. Dito 
na nagsimula ang malawakang pag- 
papalit-gamit ng lupa at ang re- 
konsentrasyon ng lupang dati nang 
naipamahagi sa mga magsasaka tu- 
ngo sa mga panginoong maylupa. 

Sa ilalim din ni Ramos naibwe- 
lo ang “globalisasyon ng malayang 
pamilihan” sa tulong ng mga pata- 
karang naisabatas ng senador noon 
na si Gloria Arroyo. Mula noon, to- 


Sa lahat ng ito, ang 
bumabalikat ng 
pinakamabibigat na pasanin 
ay ang mga magsasaka at 
manggagawang bukid. Sila 
ang dumaranas ng 
malawakang pagtatanggal 
sa trabaho. Dinudurog ang 
kanilang mga unyon at 
ibayo silang dinadahas. 


do-larga ang pagtatambak ng mga 
imported na produktong agrikultu- 
ral. Naganap ang di pa napapan- 
tayang pagkalugi sa sektor ng agri- 
kultura. Kabilang sa may pinakama- 
lalaking pagkalugi ang produksyon 
ng karaniwang tanim na pang-eks- 
port tulad ng tubo. 

Sa lahat ng ito, ang bumabali- 
kat ng pinakamabibigat na pasanin 
ay ang mga magsasaka at mangga- 
gawang bukid. Sila ang dumaranas 
ng malawakang pagtatanggal sa 
trabaho. Dinudurog ang kanilang 
mga unyon at ibayo silang dinada- 
has. Yaong mga nananatili sa tra- 
baho ay binabarat ang sahod at bi- 
nabawian ng mga benepisyong na- 
tamo bunga ng deka-dekadang pa- 
kikibaka ng masang anakpawis. 

Nararapat lamang na ipaglaban 
ng organisadong mga manggaga- 
wang bukid ang kagyat nilang inte- 
res tulad ng disenteng sahod, ma- 
kataong kalagayan sa paggawa, se- 
guridad sa trabaho at karapatang 
mag-unyon at magwelga. Kasabay 
nito, nararapat nilang palagiang 
ipaglaban ang reporma sa lupa bi- 
lang pangmatagalang tugon sa ka- 
nilang suliranin sa lupa. Ang sigaw 
para sa tunay na reporma sa lupa 
ay kaakibat ng panawagan para sa 
pambansang industriyalisasyon, na 
solusyon sa palagiang krisis ng ma- 
lakolonyal at malapyudal na siste- 
ma. AB] 

Makauring tunggalian 
sa Hacienda Luisita 


S 


a nakaraang tatlong buwan, naganap ang isa sa pinakamatigting na 
makauring tunggalian sa pagitan ng mga panginoong maylupa at 
mga manggagawang bukid. Sa kabila ng tahasang pandarahas ng 


pamilyang Cojuangco, harap-harapang panlilinlang at pananakot, ni min- 
san ay hindi natinag ang mga manggagawang bukid ng Hacienda Luisi- 


ta. 

Matapos ang ilang buwang ma- 
tatag na pakikitunggali, naaaninag 
na ang tagumpay ng kanilang wel- 
ga. Ang welgang ito ay maitatala 
sa kasaysayan bilang isa sa pinaka- 
malalaking tagumpay ng mga 
manggagawang bukid sa laban hin- 
di lamang para sa mas mataas na 
sahod kundi para sa tunay na re- 
porma sa lupa. 

Cacique. Despotikong pangi- 
noong maylupa ang pamilyang 
Cojuangco na nagmamay-ari sa 
Hacienda Luisita. Limang sanga 
ng pamilyang ito ang direktang 
nakasuso sa katas ng produktong 
tubo ng asyenda. Pangunahing 
nagmumula ang kanilang yaman 
sa Hacienda Luisita Incorporated 
(HLI) na itinayo para iwasan ang 
pamamahagi sa lupa at sa kaka- 
bit nitong iluhan, ang Central 
Azucarera de Tarlac (CAT). Lahat 
ng kita mula sa dalawang kum- 
panya ay nauubos sa maluhong 
pamumuhay ng ilang henerasyon 
ng mga Cojuangco na nakatira 
ngayon sa asyenda at iba pang 
di produktibong aktibidad. Liban 
sa iilang makinang pansaka, hin- 
di kailanman namuhunan ang 
pamilya para sa pagpapaunlad 
ng lupa. 

Animo'y mga cacique o lokal 
na hepe noong panahon ng kolo- 
nyalismong Espanyol, malaon 
nang naghahari-harian ang mga 
ito sa asyenda. Pinapatakbo nila 
ang asyenda sa pamamagitan ng 
sistemang padrino. Ang kunway 
mga superbisor ng kumpanya ng 
HLI ay walang pinagkaiba sa 

mga kabo ng lumang sistema na 
nagsisilbing galamay ng mga pa- 
nginoong maylupa. Sila ang nagta- 
takda kung sino, saan at kailan ma- 
aaring makapagtrabaho ang mga 
manggagawang bukid. Ang ikat- 
long henerasyon ng mga Cojuangco 


HACIENDA 
PAGA 


ra 3 
jad bk A! ; 
m pod 


na namamahala sa asyenda na sa- 
bihin pa'y nagsipagtapos sa mga 
bantog na unibersidad sa labas ng 
bansa ay walang pinagkaiba sa ka- 
nilang mga ninuno sa pyudal na 
pakikitungo at pagtrato sa mga 
manggagawang bukid. 
Napananatili ng mga Cojuangco 
ang kanilang paghahari sa pama- 
magitan ng paggamit ng reaksyu- 
naryong batas, panlilinlang at pan- 
darahas. Bukod sa kampo ng North- 
ern Luzon Command na nakapwes- 
to sa Tarlac, pinupugaran ng 69th 
IB, mga yunit ng CAFGU at maging 
ng paramilitar na Yellow Army ang 
mga baryo ng asyenda. Humantong 
na sa karumal-dumal na pagmasa- 

ker ng mga manggagawang bukid 
ang ugnayang ito. 

Upang tuluy-tuloy na mapaki- 
nabangan ang asyenda sa harap ng 
pagbagsak ng industriya ng asukal, 
bumabaling sa malawakang pagpa- 
palit-gamit ng lupa ang mga Co- 
juangco. Ngunit wala silang anu- 
mang hakbanging isinagawa upang 
mamuhunan sa industriya. Nalimita 
lamang ito sa pagpapaupa at pag- 
bebenta ng lupa sa mga lokal at 
dayuhang kumpanya. Walang signi- 
pikanteng pamumuhunang isina- 
gawa ang pamilya maging sa Luisi- 
ta Industrial Park. Wala ring balak 
ang pamilya na direktang mamuhu- 
nan sa ibang industriya sa susunod 
na bugso ng pagpapalit-gamit. 

Usapin ng lupa ang nasa ubod 
ng welga. Mayorya ng mga mang- 
gagawang bukid sa asyenda ay tra- 
disyunal. Sila ang mga maralitang 
magsasaka na tunay na may-ari ng 
lupa at inagawan lamang ng mga 
Cojuangco. Ang pagmamay-ari nila 
sa lupa ay may batayan maging sa 
mga reaksyunaryong batas. 

Ang kanilang kagamitan ay wa- 
lang pinagkaiba sa gamit ng sinau- 
na pang henerasyon ng mga taba- 
sero. Nakasalalay ang kanilang ka- 
buhayan sa siklo ng pananim. Ma- 
ging ang mga modernong mangga- 
gawang bukid sa loob ng iluhan ay 
nakadugtong sa atrasadong pro- 
duksyon sa mga tubuhan. 

Pangunahin nilang kalaban sa 
asyenda ang despotikong pamil- 
yang Cojuangco, ang reaksyunar- 
yong estado at militar na sumusu- 
hay dito at ang kanilang mga gala- 
may sa loob at labas ng asyenda. 
Pangunahing laman ng kanilang la- 
ban ang pagpapataas ng sahod sa 
minimum at paggigiit ng karapatan 
sa lupa sa maksimum. Karugtong 
nito ang panawagan para sa pam- 
bansang industriyalisasyon. Magka- 
tuwang sa labang ito ang unyon ng 
mga manggagawang bukid ng HLI 
(United Luisita Workers” Union o 
ULWU) at CAT (CATLU). 

Matibay ang batayan ng mga 
manggagawang bukid na igiit ang 
kanilang pagmamay-ari sa lupa 
kung kaya't ginagawa ng pamilyang 
Cojuangco ang lahat ng paraan pa- 
ra palayasin sila sa asyenda. Noong 
1957, may kasunduan na ang pa- 
milyang Cojuangco at ang Tabaca- 
lera, dating may-ari ng asyenda, na 
ipamamahagi ang 
lupa sa mga mang- 
gagawang bukid 
rito. Bukod rito, 
nasa kasunduan 
ding ito na hindi 
titulo ng asyenda 
ang isinalin sa 
mga Cojuanco 
kundi ang karapa- 
tan lamang na 
paupahan ang lu- 
pa. Ang saklaw din 
ng orihinal na ka- 
sunduan ay yaon 
lamang lupang natatamnan ng tu- 
bo at hindi kabilang ang ilang lu- 
paing sinasaklaw ngayon ng HLI. 
Ang mga lupaing ito ay ipinailalim 
na sa reporma sa lupa noon pang 
1947. Maging ang lupang kinatiti- 
rikan ng Luisita Mall sa Tarlac City 
ay hindi pagmamay-ari ng mga Co- 
juangco kundi pampublikong lupa- 
in na nagsilbing pastuhan ng base 
militar ng US noon sa lunsod! 

Hindi maitanggi ng mga Co- 
juangco na may ligal na batayan 
ang karapatan ng mga manggaga- 
wang bukid sa asyenda. Sa isang 
banda, ang mapanlinlang na iske- 
mang Stock Distribution Option ay 
pagkilala na rin sa karapatang ito. 
Nakasaad sa SDO kaugnay ng Haci- 
enda Luisita na 33% ng sapi ng 
kumpanya ay pag-aari ng mga 
manggagawang bukid. Kaya naman 
bagamat pabor na pabor sa mga 
Cojuangco ang SDO sa pag-iwas ni- 
to sa reporma sa lupa, pilit pa rin 
silang naghahanap ng paraan para 
hindi ito kilalanin. 

Noong Agosto 2003, lihim at 
iligal nilang pinapirma ang mga 


Pangunahin nilang 
kalaban sa asyenda ang 
despotikong pamilyang 

Cojuangco, ang 
reaksyunaryong estado 
at militar na sumusuhay 
dito at ang kanilang mga 
galamay sa loob at labas 

ng asyenda. 


manggagawang bukid sa isang ka- 
sulatang nagsasaad na kung mata- 
tanggal sa trabaho ang isang 
manggagawang bukid, mawawala 
ang kanyang katayuan bilang may- 
ari ng sapi sa HLI. Ang totoo, isi- 
nasaad mismo ng reaksyunaryong 
batas na nananatiling stockholder 
ang isang manggagawang bukid 
kahit matanggal 
siya ng trabaho. 
Sa ilalim ng “buy- 
back option,” ina- 
alok ng HLI ang 
mga tinanggal na 
manggagawang 
bukid ng P30,000- 
40,000 para isauli 
na sa pamilyang 
Cojuangco ang ka- 
nilang stock cer- 
tificates. Kasabay 
nito, sinisante 
ang mahigit 300 
manggagawang bukid at ang iba ay 
nalinlang kundi man napwersang 
ipatanggal ang kanilang mga pa- 
ngalan sa listahan ng HLI stock- 
holders. 

Sa harap ng patung-patong na 
pagsasamantala at panggogoyo ng 
mga Cojuangco, tumpak at napapa- 
nahon ang paglulunsad ng welga 
ng mga manggagawang bukid. Ma- 
laking salik sa tagumpay ng welga 
ang pagtutulungan ng CATLU at 
ULWU. Sa gayon, lubos na napara- 
lisa ang asyenda. 

Mariing iginigiit ng mga mang- 
gagawang bukid ang kagyat na 
pagbabalik ng lahat ng sinisante 
ng mga Cojuangco. Bukod sa 76 na 
sinisante noong Agosto, sinipa rin 
ang 35 na kasapi ng CATLU nitong 
Enero sa pamamagitan ng isang 
kautusan mula sa DOLE. Malinaw 
din ang panawagan para sa dagdag 
na arawang sahod at iba pang be- 
nepisyo. Kaalinsabay nito, iginigiit 
ng mga manggagawang bukid na 
kilanlin ng mga Cojuangco ang la- 
hat ng mga nakalistang stockholder 
ng HLI, aktibo man o nasisante. W 

Pakikiramay: Alay ng mga makata sa mga magsasaka ng Hacienda Luisita 


Pagdamay, pakikiisa, paglaban 


a bawat panahong sukdulan na ang pagsasamantala at 
S pang-aapi ng naghaharing uri, hindi mapigilan ang 

pagsambulat ng mga likhang sining at panitikang nag- 
lalarawan sa paglaban ng mamamayan. Pinatunayan ito sa 
pag-agos ng mga awitin, tula, bidyo at salaysay ng mga na- 
kasaksi sa ilog ng dugong dumaloy at nakiramay sa mga bik- 
tima ng masaker sa Hacienda Luisita. 


Ang Pakikiramay... ay inilatha- 
la ng Congress of Teachers for Na- 
tionalism and Democracy-Alliance 
of Concerned Teachers at Amado V. 
Hernandez Resource Center. Pina- 
matnugutan ito ni Joi Barrios at 
naglalaman ng mga tula ng 25 sa 
pinakabantog na mga makatang Pi- 
lipino. 

Maagap na lumabas ang kolek- 
syon ng mga tula sa libretong pina- 
magatang Pakikiramay: Alay ng 
mga makata sa mga magsasaka ng 
Hacienda Luisita. Inilathala ito bi- 
lang bahagi ng pagkundena sa pag- 
paslang sa mga magbubukid sa as- 
yenda noong Nobyembre 2004 at 
pakikiisa ng mga manunula sa bu- 
hay at pakikibaka ng masang anak- 
pawis. 

Nahahati sa mga kategorya ang 
mga tula. Nasa bungad ng kolek- 
syon ang “Serenata” ni Fidel Rillo 
at “Sa Hacienda Luisita” ni Romulo 
P. Baquiran, Jr. na naglarawan sa 
katwiran ng pakikipaglaban ng mga 
magbubukid para sa kanilang kara- 
patan sa lupa. 

Nasa seksyong Mga tula ng pag- 
lalamay ang “Paglalamay” ni Rio 
Alma at “Agunyas sa Hacienda Lui- 
sita” ni Bienvenido Lumbera: “Wa- 
lang benditang tumigmak sa amoy- 
lupang bihis/ Ng mga welgistang 
humingi ng dagdag/ Sa 9.50 ling- 
guhang kita./ Dugong pumulandit 
sa dagsa ng bala,/ Laway na tumal- 
sik nang hatawin ng truncheon,/ 
Plemang idinahak ng panginoong 
maylupa.” 

Itinampok sa Mga tula ng tung- 

galian ang “Kantang 
Kasamak” sa Pilipino 
at Kapampangan ni 
V.E. Carmelo D. Nadera 
Jr., “Celebrasyon sa 
Masaker sa Hacienda 
Luisita” ni Mila D. Agu- 
ilar, “Maanyag Kaupay 
an Gabi Dinhe Ha Na- 
yon (Maganda ang Ga- 
bi Dito sa Nayon)” sa 
Waray ni Duke Bagula- 
ya, “Luisita, Luisita!” 
ni Lilia Quindoza-San- 
tiago, “Luha” ni Rolan- 
do B. Tolentino at iba 
pang naglahad ng magkasalungat 
na interes ng mga asendero at ma- 
sang magsasaka. 

Kinutya ang mga makapangya- 
rihan sa Mga tula ng pamumusong 
[“Sagrada Pamilya” ni Reuel Molina 
Aguila, “Matam-is Nga Yuhum Kag 
Harakhak (Matamis na Ngiti at Ha- 
lakhak)” sa Kinaray-a ni John Ire- 
mil Teodoro at “Para kay Cory, Tan- 
da ng Masaker sa Hacienda Luisita” 
ni Mila D. Aguilar: “Para ka namang 
si Bush/ Na sa ngalan ng Ama'y/ 
Nambobomba ng kapwa....” 

Isinalarawan ng Mga tula sa su- 
liraning agraryo ang dantaon nang 
tanikalang gumagapos sa mga 
magbubukid. Mula sa “Dugo sa Isi- 
numpang Paraiso” ni Domingo G. 
Landicho, “Magsasaka: Tayo'y kay 
laong/ Iginaos ng lupain/ Ng pa- 
nginoong maylupa/ Na bathala't 
batas natin/ Di ba't tayo'y nagpun- 
la/ Tayo rin ang nagtanim/ Ano't 
nitong magapak na'y/ Asendero 


JAI 
K 
D)/ 


ang nagpiging?” 

Nagtatapos ang koleksyon sa 
Mga tula ng pagsusuri at pagsulong. 
Nasa bahaging ito ang “After Luisi- 
ta on Aussie TV” ni Jose Wendell 
Capili, “Diskurso ng Estado” ni Joi 
Barrios, “Ibain Ko (Ikinahihiya 
Ko)” sa Iloko ni Herminio S. Bel- 
tran Jr., “Ang Magbubukid, Muli” ni 
Danton Remoto at iba pa. 

Kinukumpleto ng disenyo ng 
pabalat [Cesar Hernando at Jesse 
Allegre] ang Pakikiramay.... Sa ha- 
rap, ang mga magbubukid ay nasa 
likod ng tubuhang kahalintulad ng 
mga rehas ng selda ang pagkagu- 
hit. Sa likod naman ay wala na ang 
mistulang selda, nagpapahiwatig 
ng paglaya ng mga magsasaka. 

Hindi lamang mahusay na inila- 
rawan sa Pakikiramay... ang pakiki- 
baka sa Hacienda Luisita, itinam- 
pok nito ang makatarungang paki- 
kibaka di lamang ng mga magbubu- 
kid kundi ng buong sambayanan. WŒ 

KP SA IBAYONG DAGAT 


Imperyalistang agresyon sa Middle Fast Istandard na gawi na rin ng US 


à ang pagpupuslit ng mga lihim na 
Iran, isusunod na? pa sa mga bansang 


tropa sa mga bansang nais nitong 

sakupin bago pa man ang aktwal 

binunyag ng isang artikulo sa magasing The New Yorker nitong naka- na pagsalakay. Anu't anuman, nag- 

[e buwan na ang US Special Forces ay may mga tropa nang lihim pahayag na ang Iran na nakahanda 
na nag-ooperasyon sa loob ng Iran. Ayon kay Seymour Hersh, may- 

akda ng artikulo, mga upisyal-paniktik mismo ng US ang pinagmulan ng 


itong magtanggol anumang oras na 
sumalakay ang mga pwersa ng im- 
impormasyon. 
Bagamat pinabubulaanan ito 


ngayon ng US, hindi mahirap pani- 
walaan ang naturang imporma- 
syon. Ni minsa'y hindi ikinubli ng 
US ang intensyon nitong “palitan 
ang rehimen” sa Iran kagaya ng gi- 
nawa nito sa Iraq. Matatandaang 
ang Iran ay ibinilang ni George W. 
Bush sa tinatawag niyang “axis of 
evil.” Kamakailan lamang, ibinilang 


wal ng Nuclear 
Non-Proliferation 
Treaty kung saan 
kalahok ang ban- 
sa. 

Hindi na bago 
ang ganitong as- 
ta ng US. Binale- 
wala nito noon 
ang UN sa pagsa- 


LESLIE 
BA NALANG 
"A NG IN 


Ca a FAN AA 


peryalismo. 
Nitong Pebre- 
ro 17, nagpaha- 
yag ang Iran at 
Syria ng pagka- 
kaisang-prente at 
pagtutulungan sa 
pagharap sa ban- 
ta ng US na kap- 
wa nakaumang sa 
dalawang bansa. 


lakay sa Iraq. Wala itong sasantu- 
hin kailanma't naisin nitong sala- 
kayin alinmang bansa. 


naman ito ni US Secretary of State 
Condoleezza Rice sa umano'y “out- 
posts of tyranny.” 


Kapag nagkataon, lalawak at lala- 
lim lamang ang kumunoy na kina- 
sasadlakan ng US sa Middle East. Œ 


Malaon nang pinag-iinitan ng 
imperyalismong US ang Iran dahil 
sa paggigiit nito ng kasarinlan at 
soberanya. Ang kasalukuyang Is- 
lamikong estado ng Iran ay itina- 
tag ng rebolusyon noong 1979 na 
nagpabagsak sa dating gubyernong 
papet ng US. 

Sa kanyang State of the Union 
Address nitong Pebrero 3, tahasang 
inakusahan ni Bush ang Iran bilang 
pangunahing estadong nagtatagu- 
yod ng terorismo sa daigdig. 

Isinasangkalan ngayon ng US 
para sa imbing layunin nito ang 
umano'y lihim na programa ng Iran 
sa paggawa ng mga armas nukle- 
yar. Wala itong pinagkaiba sa ipi- 
nangalandakan noon ni Bush na 
may weapons of mass destruction 
ang Iraq, na siya niyang isinang- 
kalan para salakayin ang bansa. 

Pinupwersa ng US ang Iran na 
itigil ang programang nukleyar ni- 
to. Sa kabila ito ng pagpapatunay 
ng mga tagasiyasat ng UN na lahat 
ng deklaradong nukleyar na mater- 
yales ng Iran ay hindi ginagamit sa 
anumang aktibidad na ipinagbaba- 

'Outposts of tyranny' at iba pang 
katha ng guniguni ni Bush 


ung anu-ano na lamang ang ibinabansag ng rehimeng Bush sa 

mga estadong ayaw sumunod sa mga imperyalistang dikta ng 
US. “Outposts of tyranny” o “mga balwarte ng kalupitan” ang pina- 
kahuling terminong inimbento nito. Inihanay sa naturang kategorya 
ang Cuba, Iran, North Korea, Belarus, Burma at Zimbabwe. 

Kamakailan ay nagsara na ang North Korea sa pakikipagnegosa- 
syon hinggil sa programang nukleyar nito dahil sa aroganteng asta 
ng US. Tuwiran na rin nitong ipinahayag na mayroon nga itong mga 
armas nukleyar na magagamit sakaling sumalakay ang US. 

Pinag-iibayo rin ng US ang panggigipit sa Syria. Bagamat di tu- 
wiran, ibinibintang ng US sa Syria ang pagpaslang kay Rafik Hariri, 
dating prime minister ng Lebanon, nitong Pebrero 15. Kaugnay nito, 
pinauwi na ng US ang embahador nito sa Syria. 

Binabraso rin ng US ang Venezuela kaugnay ng napipintong pag- 
bili ng bansa ng 100,000 ripleng awtomatik at 40 pandigmang he- 
likopter mula sa Russia. Ipinangangalandakan ng US na ang mga ito 
ay gagamitin ng Venezuela para suportahan ang rebolusyon sa ka- 
ratig na Colombia. 

Pinag-iinitan naman ng US ang militar na pagpapalakas ng Chi- 
na dahil banta raw ito sa mga interes ng US sa Asia. 

Kahit ano ay isasangkalan ng US para alisin lahat ng posibleng 
balakid sa dominasyon nito sa daigdig. At kung paggawa ng sang- 
kalan ang pag-uusapan, malikot ang guniguni ni Bush. ABI 

Deklarasyon ng batas militar TU 
sa Nepal, tinututulan 


(Maoist) laban sa deklarasyon ng batas militar at pagkudeta ni 


INE ng malawakang welga ang Communist Party of Nepal 


Gyanendra, hari ng Nepal. Inagaw ni Gyanendra noong Pebrero 1 
ang tuwirang kontrol sa estado kasabay ng kaliwa't kanang pag-aresto sa 
kanyang mga kalaban, lalo na ang mga pinaghihinalaang tagasuporta ng 


CPN(M). 

Ipinataw ni Gyanendra ang 
batas militar sa harap ng paglawak 
at paglakas ng armadong rebolu- 
syong pinamumunuan ng CPN(M). 
Mula nang maputol ang usapang 
pangkapayapaan noong 2003, la- 
long umigting ang rebolusyonar- 
yong armadong pakikibaka, kaya 
napwersang makialam ang monar- 
kiya. 

Ibinilanggo ni Gyanendra ang 
mga kalaban ng monarkiya kabi- 
lang na ang pinatalsik niyang si 


pinutol ang lahat ng komunika- 
syon, ipinasara ang midya at ki- 
numpiska ang lahat ng satellite 
phone ng mga embahada sa 
Kathmandu, kabisera ng Nepal. 
Pagkaraan ng apat na araw, pinaya- 
gang magbukas ang midya ngunit 
mahigpit na ipinagbawal ang pag- 
uulat ng mga ginagawang pang-aa- 
resto at karahasan at lalo na ng 
mga tagumpay ng CPN(M). 
Matagumpay at nagpapatuloy 
ang welga at may pagboblokeyo sa 


Prime Minister Sher Bahadur Deu- 
ba. Sa unang araw ng batas militar, 


Kathmandu. Sa gitna ng paghihig- 
pit sa midya, napalalaganap pa rin 


Umiigting ang armadong pakikibaka 
sa Colombia 


atuloy na umiigting ang armadong pakikibaka ng Revolutionary 

Armed Forces of Colombia (FARC) laban sa papet at pasistang 
rehimen ni Alvaro Uribe. Nitong Pebrero ay aabot sa mahigit 40 ang 
mga sundalong napatay sa mga opensiba ng FARC. 

Labimpitong sundalo, kabilang ang isang upisyal, ang napatay 
sa pananambang na inilunsad ng mga mandirigma ng FARC noong 
Pebrero 9 malapit sa bayan ng Mutata sa hilagang prubinsya ng Ura- 
bia. Walo ring sundalo ang iniulat na nawawala. Bago ito, 16 na ka- 
wal ng Marines ang napatay nang paulanan ng mga rocket ang kani- 
lang himpilan noong Pebrero 1. Walo naman ang napatay matapos 
pasabugan ng bomba ang isang nagpapatrulyang dyip ng militar. Sa 
kasunod na mga labanan, di kukulangin sa lima ang naging kaswal- 
ti ng gubyerno. 

Ang FARC ay isa sa mga pangunahing rebolusyonaryong arma- 
dong pwersa na lumalaban sa gubyerno ng Colombia mula pa noong 
1964. Noong Agosto 2002, naglunsad ng malakihang opensiba laban 
sa FARC ang gubyerno ni Uribe. Sa kabila ng ayuda ng imperyalis- 
tang US, na ikinukubli nito sa kampanya laban sa droga, patuloy ang 
paglakas ng FARC. ABI 


ANG BAYAN Pebrero 21, 2005 


ta a 
a, 


/ HA I i: - ag PANIG 
fed / 
/ ata ALY 
TAN : 


Gyanendra 


ang panawagan na palayain ang 
mga inaresto at respetuhin ang 
mga karapatan ng mamamayan. 
Matagumpay ding nilusob at pina- 
laya ng People's Liberation Army 
ang may 150 detenido sa isang pi- 
itan noong Pebrero 10 sa Dhanga- 
di, malapit sa Kathmandu. Karami- 
han sa kanila ay mga Maoista. 

Nagpahayag ng pangamba ang 
mga organisasyong nagtataguyod 
ng karapatang-tao sa Nepal at sa 
buong daigdig sa nangyayaring ma- 
ramihang pang-aaresto at tortyur, 
bahay-bahay na paghahalughog at 
pagsosona sa mga komunidad lalo 
na yaong hinihinalang moog ng 
mga Maoista. 

Nanawagan din sila sa ibang 
mga bansa, laluna ang US na itigil 
ang pagbibigay ng ayuda-militar sa 
reaksyunaryong gubyerno ng Ne- 
pal. 

Samantala, naglabas ng paha- 
yag si Prachanda, lider ng CPN(M), 
na “magkaisa ang mga partido at 
grupo upang lumikha ng isang bag- 
yo ng rebelyon sa kanayunan.” Idi- 
niin niya na ang CPN(M) ay naka- 
handang pumaloob sa isang mala- 
wak na nagkakaisang prente kasa- 
ma ang lahat ng lumalaban sa pyu- 
dal na monarkiya. ABI 

